








Приложение №7

ТЕХНИЧЕСКА СПЕЦИФИКАЦИЯ 

на

 1/един/ брой употребяван, високопроходим автомобил за нуждите на ТП ДГС Малко Търново
	№ по ред
	Техническа характеристика
	Минимални изисквания или еквивалентни

	1. 
	Тип автомобил
	лек

	2. 
	Двигател 
	Работен обем до 3000 куб. см

	3. 
	Вид гориво
	Бензин

	4. 
	Цилиндри (бр.)
	4-6

	5. 
	Мощност (к.с.)
	До 190 к.с.

	6. 
	Задвижване 
	Постоянно задвижване на четирите колела от типа 4х4

	7. 
	трансмисия
	5-6 степенна

	8. 
	Брой врати
	5

	9. 
	Брой места
	Минимум 5 (4+1)

	10. 
	Ниво на екологичност
	Минимум EURO 3 

	11. 
	Среден разход на гориво,комбиниран (л/100км)
	Не повече от 12л/100км

	12. 
	Спирачна система и Система за сигурност
	Безопасност-  /ABS/



	13. 
	Въздушни възглавници
	Минимум 6 бр

	14. 
	Дискови спирачки
	Дискови спирачки, мин. 2 бр.

	15. 
	Климатизация на купето
	да

	16. 
	Електронен имобилайзер
	Да

	17. 
	Сервоусилвател на волана
	Да

	18. 
	Странични стъкла
	Предни и задни електрически стъкла със задвижване

	19. 
	Боя-металик
	да

	20. 
	Джанти 
	Алуминиеви джанти 

	21. 
	Заключване на автомобила
	Дистанционно централно заключване

	22. 
	Година на производство
	Мин. 2006

	23. 
	Резервна гума
	Един брой

	24. 
	Състояние на автомобила
	Да няма видими повреди, пречещи на нормалната му експлоатация, както и наличие на корозия или огънати елементи и неработещи възли, не трябва да има участъци с нарушено антикорозионно покритие

	25. 
	Максимален пробег,кг.
	200000

	26. 
	Сервизна история
	да


ИЗИСКВАНИЯ ЗА ИЗПЪЛНЕНИЕ НА ПОРЪЧКАТА 

1.КОЛИЧЕСТВО ИЛИ ОБЕМ:

1/един/ брой употребяван автомобил, съгласно посочените  минимални технически характеристики или техни еквиваленти
2.ПРОГНОЗНА СТОЙНОСТ:

                            До 16000 лева /шекстнадесет хиляди лева/ без ДДС

Цената следва да е окончателна, „франко възложителя”, която включва  и транспортните разходи.

  Предложените от участниците цени за изпълнение на поръчката трябва да са съобразени с финансовия ресурс, който Възложителят може да осигури.

3. МЯСТО НА ИЗПЪЛНЕНИЕ НА ПОРЪЧКАТА:

Гр.  Малко Търново
4.СРОК ЗА ИЗПЪЛНЕНИЕ НА ПОРЪЧКАТА

Срокът за изпълнение на доставката, предмет на настоящата обществена поръчка е по предложение на участниците, но не повече от 10 календарни дни, считано от датата на подписване на договора за изпълнение на поръчката

5.  ГАРАНЦИОНЕН СРОК- НЕ ПО-МАЛЪК ОТ 2 МЕСЕЦА

ДОКУМЕНТАЦИЯ 

За участие в открита процедура за възлагане 

на обществена поръчка с предмет:

„Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
Раздел I – Описание на предмета на поръчката

1. Възложител

2.  Ред за провеждане  на обществената поръчка и правно основание.

3.  Обект, предмет и кратко описание на обществената поръчка. 

4. Условия и изисквания при изпълнението на поръчката. Технически параметри. Техническа спецификация.

5. Минимални изисквания към доставката.

6. Условия   за доставка.

7.  Място за изпълнение на поръчката. 

8.  Прогнозна стойност на поръчката. Финансиране, начин и срок за плащане.

9.  Срок на валидност на офертите.

Раздел II – Достъп до документацията за обществената поръчка. Разяснения 

Раздел III – Условия за участие. Изисквания към участниците в процедурата

А. Общи изисквания към участниците.

Б. Основания за задължително отстраняване.

В. Други основания за отстраняване.

Г. Критерии за подбор.

Д. Доказване на изискванията за участие и критериите за подбор.

Раздел IV – Изисквания  към офертите и необходимите документи
Раздел V –  Съдържание на опаковката 
Раздел VІ - Критерий за възлагане. 
Раздел VII - Начин на плащане
Раздел VІІI-  Разглеждане, оценка и класиране на офертите
Раздел IХ-   Обявяване на резултатите от проведената процедура
Раздел Х -   Сключване на договор
Раздел ХI -   Прекратяване на процедурата
Раздел XII -  Други указания. Защита на лични данни
Раздел Х ІІІ– Образци:

1.Единен европейски документ за обществени поръчки

2.Образец № 1 – Оферта

3.Образец № 2  - Техническо предложение за изпълнение на поръчката

4.Образец № 3  –  Ценово предложение

5.Образец № 4 – Декларация за срока на валидност на офертата
6.Образец № 5 – Декларация за приемане условията на проекто-договора
7.Образец №6 – Опис на документите съдъжащи се в офертата

8. Приложение № 7 – Техническа спецификация 
9. Проекто-договор –Приложение  №8

Раздел І: Обща част

1. Предназначение на документацията за участие в процедура за възлагане на обществена поръчка чрез открита процедура.

ВЪЗЛОЖИТЕЛ: На основание Заповед № РД-10-9/14.01.2020г. на Директора на „ЮИДП” ДП, гр. Сливен - Директорът на ТП ДГС МАЛКО ТЪРНОВО е упълномощен да организира и проведе процедурата по възлагане на настоящата обществена поръчка.

Настоящата документация съдържа информация, която дава възможност на потенциалните изпълнители да се запознаят с предмета на поръчката и условията за нейното изпълнение, условията за участие, изисквания към кандидатите и процедурата по провеждането й.

2. Предмет и описание на обществената поръчка.

2.1.Предметът на процедурата е: „Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО, съгласно Решение № РД – 10-94/26.02.2020г. на Директора на ТП ДГС МАЛКО ТЪРНОВО за откриване на процедура за възлагане на обществена поръчка.

2.2.Описание на предмета:

Доставката  чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО съобразно условия, посочени в Техническа спецификация и Условията за участие в процедурата.

3. Място за изпълнение на поръчката- гр. Малко Търново
4. Документация за участие в откритата процедура.

 4.1. ДОСТЪП ДО ДОКУМЕНТАЦИЯТА ЗА ОБЩЕСТВЕНАТА ПОРЪЧКА.
РАЗЯСНЕНИЯ

1. Възложителят предоставя неограничен, пълен, безплатен и пряк достъп до документацията за обществената поръчка, като на основание и в съответствие с чл.32, ал.1 от ЗОП я публикува на интернет адрес: https://www.uidp-sliven.com/procedures/3999 в Раздел „Профил на купувача” от датата на публикуване на обявлението в Регистъра на обществените поръчки.

 2. Всеки участник може да поиска писмено от Възложителя разяснения по условията на обществената поръчка, съгласно разпоредбите на чл.33, ал.1 от ЗОП, направено до 10 /десет/ дни преди изтичането на срока за получаване на офертите. В 4-дневен срок от постъпване на искането Възложителят предоставя разясненията, като ги публикува в профила на купувача на интернет страницата на ЮИДП ДП на горепосочения адрес, без да отбелязва в отговора лицето, направило запитването. Разясненията стават неразделна част от документацията за участие.
В случай, че от публикуването на разясненията от Възложителя до крайния срок за получаване на оферти остават по-малко от 6 дни, Възложителят удължава срока за получаване на оферти. Възложителят не предоставя разяснения, ако искането е постъпило след десетдневния срок по т. 2.

3. Възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата, в документацията за обществената поръчка и в описателния документ.


Заинтересованите лица могат да правят предложения за промени в документите в 10-дневен срок от публикуването на обявлението в РОП, с което се оповестява откриването на процедурата.

Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата. Решението и променените документи се публикуват в профила на купувача в първия работен ден, следващ деня на изпращането им в РОП. След изтичането на четиринадесет дневния срок, възложителят може да публикува многократно обявления за изменение или допълнителна информация за промени в условията на процедурата, само когато удължава обявените срокове.

Възложителят удължава сроковете за получаване на оферти, когато:

· в случаите по т. 3 са внесени съществени изменения в условията по обявената поръчка, които налагат промяна в офертите на участниците;

· са поискани своевременно разяснения по условията на процедурата и те не могат да бъдат представени в срока по чл. 33, ал. 2 от ЗОП.

Обявлението и решението по т.3 се публикуват и на Профила на купувача. На основание чл. 42, ал.7 от ЗОП с публикуването на документите на Профила на купувача се приема, че заинтересованите лица и/или участниците са уведомени, относно отразените в тях обстоятелства. 
4.2. Условия и ред за получаване на разяснения по документацията за участие.

Всеки участник може да поиска писмено от Възложителя разяснения по документацията за участие. Писмени искания за разяснения по същество относно документация за участие и/или реда за провеждане на процедурата могат да бъдат подавани от лицата, закупили/получили документация всеки работен ден между 08:30 ч. и 17,00 ч., в деловодството на ТП ДГС МАЛКО ТЪРНОВО или на e-mail: dgsmalkoturnovo@uidp-sliven.com, най-късно до 10 дни преди изтичането на срока за получаване на заявленията за участие и/или офертите. Възложителят или упълномощено от него длъжностно лице предоставя исканите разяснения в четиридневен срок от постъпване на искането, но не по-късно от 6 дни преди срока за получаване на заявленията за участие. Разясненията се предоставят  чрез публикуване в профила на купувача. 
5. Гаранции. Условия и размер.

Гаранция за изпълнение съгласно чл. 111, ал. 2 от ЗОП е определена в размер на 5(пет)% от стойността на договора.

По отношение Гаранция за изпълнение важат разпоредбите на чл. 111 от ЗОП.

Гаранциите във формата на парична сума могат да се внасят по банков път по сметката на ТП ДГС МАЛКО ТЪРНОВО: IBAN: BG77 CECB 9790 10 F0 05 87 00, BIC: CECBBGSF, при „ЦКБ” АД, клон Бургас, а банковата гаранция – оригинал, издаден от българска или чуждестранна банка със срок на валидност – с 30 /тридесет/ дни по–дълъг от срока на договора. При представяне на гаранцията за изпълнение, в платежното нареждане или в банковата гаранция изрично се посочва договора, за който се представя гаранцията.

Възложителят освобождава гаранциите за изпълнение без да дължи лихви за периода, през който средствата законно са престояли при него.

Гаранцията за изпълнение се представя при подписване на договора от участника, определен за изпълнител на поръчката.

Условията и сроковете за задържане, респ. освобождаване на гаранцията за изпълнение се уреждат в договора за възлагане на обществената поръчка.

6. Прогнозна стойност на поръчката. 

6.1. Прогнозната стойност на поръчката  е в размер до 16 000.00лв.(шестнадесет хиляди лева) без включен ДДС.

Раздел ІІ. Условия за участие в процедура за възлагане на обществена поръчка.

А/Право на участие в процедурата:
1. 
Откритата процедура е вид процедура за възлагане на обществени поръчки, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на определените в Закона за обществените поръчки и предварително обявените от Възложителя условия, посочени в настоящата документация.

В откритата процедура може да участва всеки, който отговаря на условията на чл.10, ал.1 от ЗОП, както и на минималните изисквания за допустимост, определени с критериите за подбор.  

       2. В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват и представят договор/споразумение за неговото създаване, съдържащ минимум следната информация:

· правата и задълженията на участниците в обединението;

· разпределението на отговорността между членовете на обединението;

· дейностите, които ще изпълнява всеки член на обединението;

· определяне на партньор, който да представлява обединението за целите на обществената поръчка.

2.1. Възложителят  поставя изискване за създаване на юридическо лице в случай, че избраният за Изпълнител участник е обединение, което не е самостоятелно юридическо лице.

2.2. Не се допускат промени в състава на обединението след крайният срок за подаване на офертите.

2.3. В процедура за възлагане на обществена поръчка едно физическо или юридическо лице може да участва само в едно обединение.

         2.4. Лице, което участва в обединение или е дало съгласието да бъде подизпълнител  на друг участник, не може да подава самостоятелна оферта.

3. Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. 

Забележка: Когато участникът се позовава на капацитета на трети лица, посочва това в Част II, Раздел В от ЕЕДОП.

3.1. По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3.2. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

3.3. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. За доказване на съответствието си с тези изисквания третото лице ще попълва и подава ЕЕДОП /чл.37, ал.2 от ЗОП/.

4.  Участникът посочва в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Доказателството може да бъде под формата на декларация от подизпълнителя, предварителен договор, договор под условие и др., гарантиращи, поетите от подизпълнителя задължение.

Забележка: Съответната информация се посочва в Част II, Раздел Г от ЕЕДОП и в Част IV, Раздел В, т. 10 от ЕЕДОП.

4.1. Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата. 

         4.2. Възложителят изисква замяна на подизпълнител, който не отговаря на условията по т. 4.1. 

5. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

· за новия подизпълнител не са налице основанията за отстраняване в процедурата;

· новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности;

6. При замяна или включване на подизпълнител, Изпълнителят представя на Възложителя всички документи, които доказват, че новият подизпълнител отговаря на критериите за подбор и, че не са налице основанията за отстраняване в процедурата.

            Независимо от възможността за използване на подизпълнители отговорността за изпълнение на договора за обществена поръчка е на Изпълнителя.

           7. Клон на чуждестранно лице може да е самостоятелен участник в процедура за възлагане на обществената поръчка, ако може самостоятелно да подава оферта и да сключва договори, съгласно законодателството на държавата, в която е установен. Ако за доказване на съответствие с изискванията за технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение  тези ресурси.

Б. Основания за задължително  отстраняване

1. Възложителят  отстранява от участие в процедурата за възлагане на обществената поръчка участник, когато са налице обстоятелствата по чл.54, ал.1 от ЗОП, възникнали преди или по време на процедурата, а именно: 

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, 321а и чл. 352–353е Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1, в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 Данъчно-осигурителния процесуален кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; 

Това правило не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година (чл. 54, ал. 3  от ЗОП). В този случай участникът е длъжен да приложи в офертата си информация за размера на годишния му оборот за последната приключена финансова година или да посочи публични регистри, в които се съдържа тази информация.

1.4. е налице неравнопоставеност в случаите по чл. 44, ал. 5 ЗОП /когато не може да се осигури спазване на принципа за равнопоставеност, участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301–305 Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

1.7. е налице конфликт на интереси, който не може да бъде отстранен. / "Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.  

Забележка:  Информация относно липсата или наличието на обстоятелства по т. 1. се попълва в ЕЕДОП както следва:

Информация относно липсата или наличието на обстоятелства по т. 1.1. се попълва: 

В Част III, Раздел А участникът следва да предостави информация относно присъди за следните престъпления:

1.  Участие в престъпна организация - по чл. 321 и 321а от НК;
2. Корупция - по чл. 301 - 307 от НК;

3. Измама - по чл. 209 - 213 от НК;

4.  Терористични престъпления или престъпления, които са свързани с терористични дейности - по чл. 108а, ал. 1 от НК;
5. Изпиране на пари или финансиране на тероризъм - по чл. 253, 253а, или 253б от НК и по чл. 108а, ал. 2 от НК;

6. Детски труд и други форми на трафик на хора - по чл. 192а или 159а - 159г от НК.
В Част III, Раздел Г участникът следва да предостави информация относно присъди за престъпления по чл. 194 - 208, чл. 213 а - 217, чл. 219 - 252 и чл. 254а - 260 от НК.

Участниците посочват информация за престъпления, аналогични на посочените в т. 1.1  при наличие на присъда в друга държава членка или трета страна.

Информация относно липсата или наличието на обстоятелства по т. 1.3. се попълва в Част III, Раздел Б от ЕЕДОП.

Информация относно липсата или наличието на обстоятелства по т. 1.4., 1.5., .1.6. и 1.7. се попълва в Част III, Раздел В от ЕЕДОП.

Информация относно липсата или наличието на обстоятелства по т. 1.1 за престъпления по чл.172 и чл. 352 - 353е от НК се попълва в Част III, Раздел В, поле 1 от ЕЕДОП. При отговор „Да“ участникът посочва:

· Дата на влизане в сила на присъдата и фактическото и правното основание за постановяването й;

· Срокът на наложеното наказание.

2. Основанията по т.1.1, 1.2. и 1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. (чл. 54, ал. 2 от ЗОП).

Лицата, които представляват участника и членовете на управителни и надзорни органи са, както следва:

· при събирателно дружество - за лицата по чл.84, ал.1 и чл.89, ал.1 от Търговския закон (ТЗ);

· при командитно дружество – неограничено отговорните съдружници по чл. 105 от ТЗ;

· при дружество с ограничена отговорност - лицата по чл. 141, ал.1 и ал. 2 от ТЗ, а при еднолично дружество с ограничена отговорност - за лицата по чл. 147, ал.1 от ТЗ; 

· при акционерно дружество -  лица по чл. 241, ал. 1, чл. 242, ал. 1 и  чл. 244, ал. 1 от ТЗ;

· при командитно дружество с акции - за лицата по чл. 256 във връзка с чл.244, ал. 1 от ТЗ; 

· при едноличен търговец -  физическото лице - търговец; 

· при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;
· в случаите на предходните булети - и за прокуристите, когато има такива; Когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

· в останалите случаи, включително за чуждестранните лица – лицата, които представляват, управляват и контролират участника, съгласно законодателството на държавата, в която са установени .

   3. Основанията по т.1.3. не се прилагат, когато:

-  се налага да се защитят особено важни държавни или обществени интереси;

-  размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

4. Посочените в т. 1.1. - т. 1.7. основания за отстраняване се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.  

5. Участник в процедурата, за когото са налице основания за отстраняване има право да представи доказателства, че е предприел мерки, които гарантират неговата надеждност, съгласно чл.56, ал.1 от ЗОП, а именно: 

· че е погасил задълженията си по т.1.3, включително начислените лихви и/или глоби или, че те са разсрочени, отсрочени или обезпечени;

· че е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

· че е изяснил изчерпателно фактите и обстоятелствата, като активно е съдействал на компетентни органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

5.1. Възложителят преценява предприетите от  участника мерки, като отчита тежестта и конкретните обстоятелства, свързани с престъплението или нарушението.     

5.2. В случай че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.

5.3. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

5.4.Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност да представи доказателства, че е предприел мерки, които гарантират неговата надеждност за времето, определено с присъдата или акта (чл. 56, ал.5 от ЗОП).

     6. Основанията за отстраняване се прилагат до изтичане на сроковете по чл.57, ал.3 от ЗОП.

        7. Възложителят отстранява от участие в процедура за възлагане на обществена поръчка участник, за когото е налице някое от следните обстоятелства:

       7.1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

Забележка: Информация относно липсата или наличието на обстоятелства по т. 7.1 се попълва в Част III, Раздел В от ЕЕДОП.

      8. Други основания за отстраняване

Възложителят ще отстрани от участие в процедурата:

      8.1. Участници, които са свързани лица по смисъла на §2,  т.45 от ДР на ЗОП.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

Забележка: Информация относно липсата или наличието на обстоятелства по т. 8.1 се попълва в Част III, Раздел Г от ЕЕДОП.

8.2. Участник, за който е налице обстоятелствата по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

 Забележка: т. 8.2. не се прилага, когато:

1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС;

3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС - за дейностите, за които се прилага споразумението;

6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС - за дейностите, за които се прилага решението;

7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС;

8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРСЛТДС.

Забележка: Информацията относно наличието или липсата на обстоятелства по чл. 3, т. 8 и чл. 4 от ЗИФОДРЮПДРСЛТДС се декларира от участниците в Част III: Основания за изключване, Раздел Г. 
9. Участниците в процедурата са длъжни да уведомят писмено Възложителя в 3-дневен срок от настъпването на обстоятелствата по т.1.1 до т.1.7, т.7.1 и т.8.1. 

В. Други основания за отстраняване от участие

Съгласно  чл. 107 от ЗОП освен основанията по чл.54 от ЗОП, Възложителят отстранява от процедурата участник:

       1. който не отговаря на поставените критерии за подбор или не изпълни друго условие, посочено в обявлението за обществената поръчка или документацията;

       2. който е представил оферта, която не отговаря на;

       2.1. предварително обявените условия на поръчката;

       2.2.участник, който не е представил в срок обосновката по чл.72, ал.1 или чиято оферта не е приета съгласно чл.72, ал.3-5 от ЗОП;

      2.3.участник, който след покана от Възложителя и в определения в нея срок не удължи срока на валидност на офертата си.

 2.4.участник, който е предложил цена за изпълнение на поръчката, по-висока от определената от Възложителя в настоящата документация за участие прогнозна стойност на поръчката.

Г. Критерии за подбор

1. Възложителят не поставя изисквания по отношение на участниците отнасящи се до годност /правоспособност/ за упражняване на професионална дейност. Участниците следва да са регистрирани в Търговски регистър.

2. Възложителят не поставя изисквания по отношение на икономическото и финансовото  състояние на участниците.
            3. Възложителят не изисква от участниците да имат опит в изпълнението на доставката предмет на обществената поръчка 

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Д. Доказване на изискванията за участие и критериите за подбор

1. При подаване на оферта участникът декларира липсата на основанията за отстраняване и съответствие с критериите за подбор чрез представяне на попълнен и подписан Единен европейски документ за обществени поръчки (ЕЕДОП). 
Същият е достъпен в електронен вариант в профила на купувача.

В него се предоставя съответната информация, изисквана от Възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация. 

  Когато изискванията по чл.54, ал.1, т.1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54. ал.1, т.1, 2 и 7 от ЗОП се попълва в отделен ЕЕДОП за всяко или за някои от лицата.

  В случаите когато се подава повече от един ЕЕДОП, обстоятелствата, свързани критериите за подбор се съдържат само в ЕЕДОП, подписан от лице, което може самостоятелно да представлява съответния стопански субект.

2. Когато участникът е посочил, че ще използва капацитета на трети лица за доказване на съответствието с критериите за подбор или, че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор. 

3. Когато в обществената поръчка участва обединение от физически и/или юридически лица,  което не е юридическо лице, ЕЕДОП се представя за всяко едно от лицата, включено в състава на обединението. 

4. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да изпълзват възможностат, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

5. Възложителят чрез комисията за провеждане на процедурата, може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.

6. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

7. Когато за участник в обществена поръчка е налице някое от основанията за отстраняване и преди подаване на офертата той е предприел мерки за доказване на надежност, съгласно чл.56 от ЗОП, тези мерки се описват в ЕЕДОП. Те се доказват като към ЕЕДОП се прилагат: документ за извършено плащане или споразумение, или друг документ, от който да е видно, че задълженията са обезпечени или, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимото обезщетение и документ от съответния компетентен орган за потвърждение на описаните обстоятелства /вж. чл.45, ал.2 от ППЗОП/

Важно:

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1 от ЗОП възможност за времето, определено с присъдата или акта.

8. Документите, чрез които се доказва липсата на основания за отстраняване от процедурата са: 

· За обстоятелства по чл.54, ал.1, т.1 – свидетелство за съдимост;

· За обстоятелства по чл.54, ал.1, т.3 – удостоверение от органите по приходите и удостоверение от общината по седалище на Възложителя и на участника,

·  За обстоятелства по чл.54, ал.1, т.6 – удостоверение от органите на Изпълнителна агенция „Главна инспекция по труда”,

Същите се представят само от избрания за Изпълнител на обществената поръчка преди подписване на договора.

9. За доказване на личното състояние, на съответствието с критериите за подбор или на съответствие с техническата спецификация участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган. В тези случаи Възложителят не може да отстрани участника от процедурата или да откаже да сключи договор с него на основание, че не е представил някой от изискуемите документи, при условие че съответните обстоятелства се доказват от представеното удостоверение или сертификат.
ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

 1. Участниците трябва да проучат всички указания и условия за участие, дадени в документацията за участие. Участниците в настоящата процедура за възлагане на обществена поръчка трябва да подготвят и представят своята оферта в съответствие с разпоредбите на ЗОП, ППЗОП и изискванията на Възложителя, определени в обявлението за обществената поръчка и настоящата документация за обществената поръчка. При изготвяне на офертата всеки участник трябва да се придържа точно към обявените от Възложителя условия. Неспазването на това изискване води до отстраняване от участие в процедурата. Отговорността за правилното разучаване на документацията за участие се носи единственно от участниците. 

2. Офертата и всички документи, подготвени от участниците в процедурата и цялата кореспонденция между тях и Възложителя трябва да бъдат на български език. Документите, чийто оригинал е на чужд език, се представят и в точен превод на български език, за верността на който отговоря участникът. 
3. На основание чл.101, ал.8 от ЗОП всеки участник има право да представи само една оферта. Офертата се изготвя само в един вариант, съобразно изискванията на Възложителя. Не се допуска предлагане на алтернативни решения (повече от един вариант) по отношение на технически и функционални характеристики на материалите, предмет на поръчката, по отношение на срокове, цени или други елементи от офертата. Офертата задължително следва да включва пълния обем на поръчката. Не се допуска оферта за част от обществената поръчка.

           4. Разходи по участие в процедурата.

           Разходите за изготвянето на офертите са изцяло за сметка на участниците в процедурата. Спрямо Възложителя участниците не могат да предявяват каквито и да било претенции за разходи, направени по подготовката и подаването на офертите им, независимо от резултата или провеждането на процедурата. Разходите за дейността на комисията за избор на изпълнител на обществената поръчка са за сметка на Възложителя.

  5. Образците, които се съдържат в документацията за възлагане на обществената поръчка са задължителни и участниците следва да се придържат към тях при изготвяне на офертата си.

  6. Документите и данните в офертата се подписват само от лица с представителни функции, съгласно търговската регистрация или надлежно упълномощени за това лице/а. Във втория случай се изисква в офертата да се приложи пълномощното от представляващия дружеството за изпълнението на такива функции, нотариално заверено. Всички документи трябва да са подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им.

7. Офертата се представя в писмен вид, на хартиен носител. По предложението не се допускат никакви вписвания между редовете, изтривания или корекции. 
  8. Офертата следва да включва пълния обем на поръчката. Участникът няма право да представя варианти на офертата. Оферта, съдържаща варианти и/или предложение за доставка само част от предмета на поръчката, няма да бъде разглеждана и допусната да участва в класирането.

9. Представената оферта следва да има срок на валидност не по-малко от 90 (деветдесет) календарни дни, считано от крайния срок за получаване на офертите. Участник предложил по-кратък срок на валидност на офертата си ще бъде отстранен от процедурата.

  10. Възложителят може да поиска от участниците да удължат срока на валидност на офертите до сключване на договора за обществената поръчка. В случай, че участник откаже да удължи срока на валидност на офертата си след отправяне на покана от страна на Възложителя в определения в нея срок, ще бъде отстранен от процедурата. 

11. Офертата за участие в процедурата се  предава и приема в съответствие с изискванията на Закона за обществените поръчки (ЗОП) и ППЗОП. Представя се в запечатана непрозрачна опаковка от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адреса на Възложителя: гр. Малко Търново, 8162, ул. Никола Вапцаров, № 8, в работно време, до датата и часа посочен в обявлението като краен срок за подаване на оферти. Оферта, изпратена по пошата, трябва да е постъпила  в срока, определен за приемане на офертите, в противен случай тя не се разглежда и се връща на участника. 

12. Върху опаковката се посочва наименованието на участника, включително участниците в обединението, когато е приложимо, адрес за кореспонденция, телефон и по възможност факс и електронен адрес, наименованието на обществената поръчка.
13. Когато участникът изпрати офертата си чрез пощенска или куриерска служба, разходите за тази услуга са за негова сметка. В този случай, той следва да обезпечи получаването на офертата на посочения от Възложителя адрес преди изтичане на срока за подаване на офертите, посочен в обявлението  за възлагане на поръчката. Рискът от забава или загубване на опаковката с офертата е за участника. Възложителят не се ангажира да съдейства за пристигането на опаковката с офертата на адреса и в срока, определен от него. Участникът не може да иска от Възложителя действия като митническо освобождаване на пратка, получаване на място от пощенски клон, взаимодействия с куриери, извън действията по приемане на място на пратка с оферта, и други подобни.

14. При приемане на офертата върху опаковката се отбелязват поредният номер, датата и часът на получаването, и посочените данни се записват във входящ регистър, за което на приносителя се издава документ.

15. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват във входящия регистър.
16. До изтичането на срока за подаване на офертите, всеки участник в процедурата може да промени, допълни или оттегли офертата си. Оттеглянето на офертата прекратява по – нататъшното участие в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст ”Допълнение/Промяна на оферта” /с входящ номер/. 

17. Срокът за подаване на оферти може да се удължава по реда на чл.100, ал.7, 11 и 12 от ЗОП.

18. Участниците са длъжни да съблюдават сроковете и условията за подаване на офертата, посочени в обявлението за обществената поръчка или обявлението за изменение или допълнителна информация. С публикуването на обявлението за изменение или допълнителна информация в РОП и в Профила на купувача се смята, че всички заинтересовани лица са уведомени.

Раздел V
 СЪДЪРЖАНИЕ НА ОПАКОВКАТА
  Опаковката включва документите по чл.39, ал.2 и ал.3, т.1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл.39, ал. 3, т.2 от ППЗОП.

ОПАКОВКАТА СЪДЪРЖА:  

1. Техническо предложение изготвено съгласно образец № 2. Представя се подписано в оригинал, съдържащо:

1.1. В предложението участниците изчерпателно посочват конкретните предложения за изпълнение на поръчката в съответствие с техническата спецификация.
В образеца на техническото предложение са оставени празни полета (редове), маркирани с точки, в които участникът попълва конкретните си предложения или други данни. Празните полета се разширяват съобразно попълваната информация.

Техническото предложение трябва да е написано четливо, да няма механични или други явни поправки по него.

            1.2. Срок за изпълнение на обществената поръчка съобразно изискванията на Възложителя.

            1.3. Декларация за срока на валидност на офертата – срокът на валидност на офертата включва времето, през което участниците са обвързани с условията на представените от тях оферти. Този срок е еднакъв за всички участници. Офертите на участниците в откритата процедура трябва да бъдат със срок на валидност не по-малко от 90/деветдесет/ календарни дни, считано от крайния срок за получаването им /образец №4/.
            1.4. Декларация за  съгласие с клаузите на приложения проект на договор /образец №5/. 
            1.5. Документ за упълномощаване, когато лицето, което подава офертата, не е законният представител на участника – в случаите, когато е приложимо /нотариално заверено пълномощно/. 
2. Единен европейски документ за обществени поръчки (ЕЕДОП), по образец от настоящата документация. Попълненият и подписан ЕЕДОП за участника, а когато е приложимо – за всеки един от участниците в обединението, за всеки подизпълнител и за всяко трето лице, чийто ресурси ще бъдат ангажирани при изпълнение на поръчката е задължителен елемент от съдържанието на офертата и е нейна неразделна част. 
Съгласно чл.67, ал.4 от Закона за обществените поръчки във връзка с §29, т.5, б. „а” от Преходните и заключителни разпоредби на ЗОП, в сила от 1 април 2018 г. ЕЕДОП се представя задължително в електронен вид.

Възложителят създава образец на еЕЕДОП чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. В профила на купувача към документацията по обществената поръчка Възложителят предоставя еЕЕДОП във формат на XML и PDF, който заинтересованото лице може да изтегли и попълни (вж. описаните по-долу първи и втори вариант) .

При подаване на заявление за участие/оферта кандидатът /участникът декларира липсата на основанията за отстраняване и съответствие с критериите за подбор чрез представяне на електронен единен европейски документ за обществени поръчки (еЕЕДОП). 

Електронният ЕЕДОП се подписва чрез използване на усъвършенстван електронен подпис и софтуер, оперативно съвместим с най-разпространените безплатни пазарни продукти на информационните и комуникационни технологии за широка употреба. Възложителят използва Adobe Acrobar Reader DC, като в случай, че участниците използват друг софтуерен продукт за цифрово подписване, цифрово подписаният еЕЕДОП следва да е разпознаваем от Adobe Acrobar Reader DC или да бъде посочен друг софтуерен продукт, който е безплатен и съвместим с операционна система Windows 7 или по-висока, с който да бъде разчетен електронно подписаният документ.

Електронният ЕЕДОП се подписва с електронен подпис като от менюто на съответната софтуерна програма се избира „Сертификат“ или „Цифрово подписване“, след което мястото, обозначено за подпис на ЕЕДОП, се маркира с десен бутон и се следват описаните стъпки, за да се появи на мястото за подпис информацията от електронния подпис – три имена, дата и час на подписване. Горните стъпки се повтарят за всяко следващо лице, подписващо еЕЕДОП, като при подписване от последното лице може да се избере опция да се заключи документът след полагане на последния подпис, за да не може да бъде изменян. След приключване, се валидират всички положени електронни подписи.

Участниците/кандидатите в процедурата задължително трябва да представят ЕЕДОП в електронен вид по един от горепосочените начини. ЕЕДОП не трябва да се представя на хартиен носител.

Съществуват три варианта за предоставяне на еЕЕДОП:  
Първи вариант: Попълване на еЕЕДОП директно на адрес https://ec.europa.eu/tools/espd, по следния начин:

Първо: Заинтересованото лице трябва да отвори следния линк https://ec.europa.eu/tools/espd, да избере български език, с което действие се влиза в системата за електронно попълване на ЕЕДОП.  

Второ: На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта: „Искате да: „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избере вариант „Заредите файл ЕЕДОП“. След като се маркира горепосоченият бутон се появява прозорец „Качете искане за ЕЕДОП“, кликва се върху прозореца „Browse“, след което се избира от устройството на заинтересованото лице сваленият от него от профил на купувача ЕЕДОП във формат XML.

Трето: Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя и в двата формата. 

Четвърто: PDF файлът се подписва с електронен подпис от всички лица, които имат задължение да подпишат ЕЕДОП. 

Пето: Подписаният цифрово ЕЕДОП се качва на подходящ оптичен носител, който се поставя в запечатаната, непрозрачна опаковка, с която се представя в заявлението или офертата.

Втори вариант: Осигурен от заинтересованото лице достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

Трети вариант: Заинтересованите лица могат да попълнят ЕЕДОП в WORD формат. Стандартният образец на ЕЕДОП може да бъде изтеглен от официалната страница на Агенцията за обществени поръчки – www.aop.bg. В този случай, попълненият ЕЕДОП трябва да бъде цифрово подписан (с електронен подпис), без възможност за редакция и приложен на подходящ оптичен носител, който се поставя в запечатаната, непрозрачна опаковка, с която се представя офертата.

3. Документи за доказване на предприетите мерки за надежност - когато е приложимо.  
4. Ценово предложение – попълва се Образец №3 - в оригинал, подписано от представляващия участника или упълномощено лице, с печат, поставено в  отделен, запечатан, непрозрачен плик с надпис "Предлагани ценови параметри" .  

4.1. Цената се предлага с точност до втория знак след десетичната запетая, без включен ДДС. 

4.2. В цената за изпълнение на поръчката се включват всички разходи, свързани с качественото изпълнение на поръчката в съответствие с изискванията на Възложителя. 

            4.3. Извън плик “Предлагани ценови параметри” не трябва да е посочена никаква информация относно цената, предложена от участника. Участници, които по какъвто и да е начин са включили някъде в офертата си извън плика “Предлагани ценови параметри”, елементи, свързани с предлаганата цена (или части от нея), ще бъдат отстранени от участие в процедурата.

   4.4. Участниците предложили цена, по-висока от определената максимална прогнозна стойност ще бъдат отстранявани. При несъответствие с цифровата и изписаната с думи  цена на предложението, комисията ще вземе предвид изписаната с думи цена. 
Важно: Ценовото предложение се поставя в отделен запечатан непрозрачен плик с надпис „Предлагани ценови параметри“, който се поставя в общия плик с офертата! Върху плика се изписва и наименованието на участника.

           5. Опис на представените документи, съдържащи се в офертата, подписан от участника - Образец №6

   7. Оферта –Образец №1
          8. Когато участникът е обединение, което не е юридическо лице, същият представя документ, от който да е видно правното основание за създаване на обединение, подписан от лицата включени в обединението, партньорът, който представлява обединението за целите на настоящата обществена поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението.

Ако за участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата по възлагане на обществената поръчка, при спазване на разпоредбите на чл. 54, ал. 7 – 10 от ППЗОП.
                          VI.КРИТЕРИЙ ЗА ВЪЗЛАГАНЕ- НАЙ НИСКА ЦЕНА
                        VII. Начин на плащане- отложено плащане съобразно клаузите на договора, след представяне на фактура и доставка на стоката

VIII. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

1. Отварянето на офертите ще се извърши от 10.00 часа на 30.04.2020г. в административната сграда на ТП ДГС МАЛКО ТЪРНОВО, находяща се на адрес: гр. Малко Търново, ул. Никола Вапцаров, № 8 от комисията, назначена със заповед по реда на чл.51 от Правилника за прилагане на закона за обществените поръчки.
2. При промяна в датата, часа или мястото за отваряне на офертите участниците се уведомяват чрез “Профила на купувача” най-малко 48 часа преди новоопределения час.
3. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. 

Присъстващите се легитимират с представяне на документ за самоличност, пълномощно или служебна карта в приложимите случаи.
   Присъстващите  се подписват в регистър, удостоверяващ тяхното присъствие. 

4. Комисията започва работа след получаване на представените оферти и протокола по чл.48, ал.6 от ППЗОП.

5. Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри“. 

6. Най-малко трима от членовете на комисията подписват техническото предложение и плика с надпис „Предлагани ценови параметри“. 

7. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“. 

8. Пликовете с надпис „Предлагани ценови параметри“ не се отварят на този етап на процедурата и предлаганите ценови параметри не се съобщават на присъстващите.

След извършване на посочените по-горе действия приключва публичната част на заседанието на комисията.

9. На закрито заседание комисията  разглежда документите по чл.39, ал.2 от Правилника за прилагане на закона за обществените поръчки за съответствие с изискванията към личното състояние и критериите за подбор, поставени от възложителя. На основание чл.54 ал.7 от ППЗОП констатациите си комисията отразява в  протокол. 

10. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по чл.54 ал.7 от ППЗОП и изпраща протокола на всички кандидати или участници в деня на публикуването му в профила на купувача. 

11. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от кандидата или участника. 

12. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение. 

13. Когато промените се отнасят до обстоятелства, различни от посочените по чл.54, ал.1, т. 1, 2 и 7, новият ЕЕДОП може да бъде подписан от едно от лицата, които могат самостоятелно да представляват кандидата или участника. 

14. След изтичането на срока за представяне на нов ЕЕДОП и/или други документи от участниците, комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор. 

15. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

16. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор и ги предлага за отстраняване. 

17. Комисията разглежда допуснатите оферти и проверява за тяхното съответствие с предварително обявените условия. 

            18. След проверка на тези изисквания, комисията пристъпва към разглеждане на офертите на участниците в частта им техническо предложение. Проверява ги за пълнота и съответствие на съдържанието съобразпо поставените условия от възложителя.
19. Когато при разглеждане на оферта, в частта й техническо предложение, комисията установи, че тя не отговаря по съдържание на изискванията на Възложителя, предлага съответния участник за отстраняване от процедурата. 

20. След извършване на проверката за съответствие на офертите на участниците по т.18, комисията обявява датата, часа и мястото за отваряне и оповестяване на ценовите оферти /не по-късно от два работни дни преди датата на отваряне на ценовите предложения/. Обявяването се осъществява чрез съобщение на интернет адреса на Възложителя, рубрика “Профил на купувача”: https://www.uidp-sliven.com/procedures/3999. Плик с надпис «Предлагани ценови параметри» на участник, чиято оферта не отговаря на изискванията на възложителя, не се отваря. 

При отваряне и оповестяване на цените, поставени в пликове с надпис «Предлагани ценови параметри», могат да присъстват участниците в процедурата или техни упълномощени представители, както и представители на средствата за масово осведомяване. Упълномощените представители представят документ, удостоверявщ представителната им власт. Присъстващтите представители се подписват в регистър, удостоверяващ тяхното присъствие.  

21. Комисията отваря ценовите предложения и ги оповестява. Ако има разлика в сумите, изписани с цифри и словом, за валидна се смята сумата изписана словом. Ценовото предложение се проверява за пълнота и съответствие на съдържанието му съгласно условията и приложения образец /Приложение №3/
22. Когато предложението в офертата на участник, свързано с цена, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изиска от него подробна писмена обосновка за начина на неговото образуване, която се представя в 5 (пет) дневен срок от получаване на искането за това.

23. Получената обосновка се оценява по отношение на нейната пълнота и обективност относно обстоятелствата, на които се позовава участникът. Възложителят отстранява участника, когато не е представил обосновката си в срок, когато представените доказателства не са достатъчни за да обосноват предложената цена или разходи, както и в случаите по чл.72, ал.4 и ал.5 от ЗОП.

24. Комисията класира участниците в съответствие с предварително обявените от Възложителя критерий за възлагане икономически най-изгодна оферта, определена въз основа на най-ниска предложена цена

25. Комисията изготвя доклад  за резултатите от работата си, който съдържа:

· Състав на комисията, включително промените, настъпили в хода на работата на комисията; 

· Номер и дата на заповедта за назначаване на комисия, както и заповедите, с които се изменят сроковете, задачите и състава и;

· Кратко описание на работния процес;

· Участниците в процедурата;

· Действията, свързани с отваряне, разглеждане и оценяване на всяка от офертите;

· Класирането на участниците;

· Предложение за  отстраняване на участници, когато е приложимо;

· Мотивите за допускане или отстраняване на всеки участник;

· Предложение за сключване на договор с избрания на първо място участник или за прекратяване на процедурата със съответното правно основание, когато е приложимо.

26. Докладът на комисията се подписва от всички членове. Към доклада се прилагат всички документи, изготвени в хода на работа на комисията, мотивите за особените мнения и др.

27. Докладът се представя на възложителя за утвърждаване. Към доклада се прилагат протоколите от работата на комисията.

28. Когато в хода на работата възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията, това обстоятелство се посочва в доклада на комисията.

29. В 10-дневен срок от получаването на доклада Възложителят го утвърждава или го връща на комисията с писмени указания, когато:

· информацията в него не е достатъчна за вземането на решение за приключване на процедурата, и/или

· констатира нарушение в работата на комисията, което може да бъде отстранено, без това да налага прекратяване на процедурата.

30. Указанията на Възложителя не могат да насочват към конкретен Изпълнител или към определени заключения от страна на комисията, а само да указват:

· каква информация трябва да се включи, така че да са налице достатъчно мотиви, които обосновават предложенията на комисията в случай, че информацията в протокола не е достатъчна за вземането на решение за приключване на процедурата;

· нарушението, което трябва да се отстрани в случай на констатирано нарушение в работата на комисията;

31. Комисията представя на Възложителя нов доклад, който съдържа резултатите от преразглеждането на действията й.

32. Работата на комисията приключва с утвърждаване на доклада от Възложителя.
Раздел IХ

Обявяване на резултатите от проведената открита процедура
1. В 10 (десет) дневен срок  от утвърждаване на доклада на комисията Възложителят издава решение за определяне на изпълнител или за прекратяване на процедурата.

2. В решението си по т.1. Възложителят посочва и отстранените от участие в процедурата участници и оферти, и мотивите за отстраняването им.

3. Възложителят изпраща решението по т.1 в 3-дневен срок от издаването му на участниците. В решението се посочва връзка към електронната преписка в Профила на купувача, където са публикувани протоколите и окончателните доклади на комисията. 

4. Решението се изпраща на участниците на адресите, посочени от участниците чрез пощенска или куриерска услуга с препоръчана пратка с обратна разписка. Когато решението не е получено от участника, Възложителят ще публикува съобщение до него в Профила на купувача. На основание чл.43, ал.4 от ЗОП решението се смята за връчено от датата на публикуване на съобщение.

5. В случаите на възникнали основателни съмнения за споразумения, решения или съгласувани практики между участници по смисъла на чл.15 от Закона за защита на конкуренцията възложителят уведомява Комисията за защита на конкуренцията. Уведомяването не спира провеждането и приключването на процедурата.

Раздел Х

Сключване на договор

1. След влизане в сила на решението за избор на Изпълнител страните уговарят датата и начина за сключване на договор.

2. Когато определеният за Изпълнител участник откаже да сключи договор, Възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което Възложителят е уведомен предварително.

3. Възложителят сключва писмен договор за възлагане на обществена поръчка с  определения Изпълнител, при условие, че преди подписване на договора определеният Изпълнител представи: определената гаранция за изпълнение, актуални документи, удостоверяващи липсата на основания за отстраняване от процедурата, както и съответствието с поставените критерии за подбор.

4. Съгласно чл.58, ал.1 от ЗОП документи, удостоверяващи липсата на основания за отстраняване от процедурата са: 

 - За обстоятелства по чл.54, ал.1, т.1 – свидетелство за съдимост. Валидно свидетелството за съдимост представено в оригинал или нотариално заверено копие или електронно свидетелство за съдимост /ЕСС/, заверено от участника. Срокът на валидност на свидетелството за съдимост, в т.ч. и ЕСС е 6 месеца от датата на издаване. Документът се представя за всички лица, посочени в чл.54, ал.2 и чл.55, ал.3 от ЗОП, във връзка с чл.40 от ППЗОП.

- За обстоятелства по чл.54, ал.1, т.3 – удостоверение от органите по приходите и удостоверение от общината по седалище на Възложителя и на участника. Когато в удостоверението се съдържа информация за влязло в сила наказателно постановление или съдебно решение за нарушение по чл.54, ал.1, т.6 от ЗОП, участникът представя декларация, че нарушението не е извършено при изпълнение на договор за обществена поръчка. Удостоверенията следва да са оригинал или  заверено копие и да са издадени не по-рано от 2 месеца от датата на сключване на договора. 

- За обстоятелства по чл.54, ал.1, т.6 – удостоверение от органите на Изпълнителна агенция „Главна инспекция по труда”. Удостоверенията следва да са оригинал или нотариално заверено копие и да са издадени не по-рано от 2 месеца от датата на сключване на договора.

- заверено копие от удостоверение за данъчна регистрация и регистрация по БУЛСТАТ на създаденото обединение /когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице/. В случаите, когато обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.

- за обстоятелствата по чл. 55, ал. 1, т. 1 от ЗОП – удостоверение от съответния компетентен орган за липса на вписани обстоятелства, издадено в срок до 2 месеца преди датата на сключване на договор – прилага се за лица, регистрирани в държави, различни от България. 

Удостоверенията следва да са оригинал или  заверено копие и да са издадени не по-рано от 2 месеца от датата на сключване на договора и придружени с превод от лицензиран преводач съгласно приложимите международни правила. 

4.1. Когато участникът, избран за изпълнител е чуждестранно лице, той представя съответния документ по т.4, издадени от компетентен орган, съгласно законодателството на държавата, в която участникът е установен.

4.2. В случаите по т.4.2, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. 

4.3. Когато  декларацията няма правно значение, участникът представя официално заявление, направено пред компетентен орган в съответната държавата.

4.4. Съгласно чл.58, ал.6 от ЗОП, Възложителят не изисква представянето на документите по т.4, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентен орган на Възложителя по служебен път.

4.5. Документите т.4 се представят и за подизпълнителите и трети лица, ако има такива.  
5. Когато определеният за Изпълнител е неперсонифицирано обединение от физически и/или юридически лица, договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.  

6. Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител на поръчката. Промени в проекта на договора се допускат по изключение, когато е изпълнено условието по чл.116, ал.1, т.5 и са наложени от обстоятелства, настъпили по време и след провеждане на процедурата.

7. Възложителят сключва договора в едномесечен срок след влизане в сила на решението за определяне на Изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител

8. Възложителят няма право да сключи договор с избрания изпълнител преди влизането в сила на всички решения по процедурата, освен когато е допуснато предварително изпълнение.

9. Възложителят може да сключи договор и преди изтичане на 14-дневния  срок, когато определеният за изпълнител е единственият заинтересован участник и няма заинтересовани кандидати.

10. Когато в офертата на участника, определен за Изпълнител е посочено, че той ще ползва подизпълнител/и, изпълнителят сключва договор/и за подизпълнение с обявения с офертата подизпълнител/и. 

11. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл.66, ал.2 и ал.11 от ЗОП.  

12. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

13. Договорите за възлагане на обществени поръчки  и приложенията към тях се публикуват в Профила на купувача в деня на публикуване на обявлението за възлагане на поръчката в регистъра.

14. Възложителят не сключва договор, когато участникът, класиран на първо място:

· Откаже да сключи договор;

· Не представи необходимите документи по т.1 или

· Не докаже, че не са налице основания за отстраняване от процедурата

15. В случаите по т. 14 на основание чл.112, ал. 3 от ЗОП Възложителят може да измени влязло в сила решение в частта за определяне на изпълнител и с мотивирано решение да определи за изпълнител втория класиран участник.  

16. Страните по договор за обществени поръчки могат да изменят договора по реда и при условията на чл.116 от ЗОП.
Раздел ХI
Прекратяване на процедурата
1. Възложителят прекратява процедурата за възлагане на обществена поръчка с мотивирано решение в случаите по чл.110, ал.1, т.1 - т. 9 от ЗОП, а именно когато:

1.1. не е подадена нито една оферта ;

1.2.всички оферти не отговарят на условията за представяне, включително за форма, начин и срок, или са неподходящи;

1.3.първият и вторият класиран участник откаже да сключи договор;

1.4.са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

1.5.поради наличие на някое от условията по чл.112, ал.1 от ЗОП не се сключва договор за обществена поръчка.

1.6.всички оферти, които отговарят на предварително обявените от Възложителя условия, надвишават финансовия ресурс, който той може да осигури;

1.7.отпадне необходимостта от провеждане на процедурата  или от възлагането на договора в резултат на съществена промяна в обстоятелствата, или при невъзможност да се осигури финансиране за изпълнението на поръчката по причини, които възложителят не е могъл да предвиди;

1.8.са необходими съществени промени в условията на обявената поръчка, които биха променили кръга на заинтересованите лица.

2. На основание чл.110, ал.2 от ЗОП, Възложителят може да прекрати процедурата с мотивирано решение, когато:

2.1.е подадена само една оферта ;

2.2.има само една подходяща оферта;

2.3.участникът, класиран на първо място:

· откаже да сключи договор, или

· не изпълни някое от условията на чл.112, ал.1 от ЗОП, или

· не докаже, че не са налице основания за отстраняване от процедурата. 

3. В тридневен срок от издаване на решението за прекратяване на процедурата, Възложителят в един и същи ден изпраща решението до всички участници, публикува го в Профила на купувача и изпраща  решението до изпълнителния директор на Агенцията по обществени поръчки.

 4. Когато първоначално обявената процедура е прекратена, Възложителят може да открие нова процедура за възлагане на обществена поръчка със същия предмет, само ако решението за прекратяване е влязло в сила.

5. На основание чл.110, ал.5 от ЗОП Възложителят може да отмени влязло в сила решение за определяне на изпълнител и да издаде решение за прекратяване на процедурата, когато възникне обстоятелство по ал.1, т.4,6 и 8 или ал.2,т.4.

Раздел XII
ДРУГИ УКАЗАНИЯ. ЗАЩИТА НА ЛИЧНИ ДАННИ.
1. Във връзка с провеждането на процедурата и подготовка на офертите от участниците за въпроси, които не са разгледани в настоящата документация, се прилагат разпоредбите на Закона за обществените поръчки и Правилника за прилагане на Закона за обществените поръчки. Настоящите указания имат за цел да обезпечат равния  и еднакъв достъп на всички участници и да ги улеснят при подготовката на офертите им.

2. Посочените в настоящата документация условия за изпълнение на поръчката, техническата спецификация и други изисквания на Възложителя имат характер на пред договорни отношения и ще бъдат неизменна част от окончателния договор.

3. При евентуално противоречие в условията, съдържащи се в различните документи, се прилагат условията в документа с по-висок приоритет, както следва: 

а) решение за откриване на процедурата;

б) обявление за обществена поръчка;

в) техническа спецификация;

г) условия за участие в процедурата;

д) указания за подготовката на оферта;

е) проект на договор за изпълнение на поръчката;

ж) образци към документацията за участие. 

Документът с най-висок приоритет е посочен на първо място.

  4. ЮИДП е администратор на лични данни по смисъла на Общия регламент за защита на личните данни и Закона за защита на личните данни. Личните данни, обработвани във връзка с участието в обществени поръчки и изпълнение на договори, се събират на законово основание съгласно Закона за обществените поръчки, Правилника по прилагането му, Закона за счетоводството и др. Обработването на лични данни се извършва в съответствие със законовите изисквания, като в този смисъл в публикуваните документи в профила на купувача по повод провеждането на обществени поръчки се заличават личните данни (трите имена и  подписи). 

Процедура на обжалване: Органът, който отговаря за процедурите по обжалване е Комисията за защита на конкуренцията.

Образец №1 

ОФЕРТА

за участие в „откирата процедура” за възлагане на обществена поръчка с предмет: „Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
	Административни сведения

	Наименование на участника:

 

ЕИК/БУЛСТАТ/ЕГН 

(или друга идентифицираща информация в съответствие със законодателството на държавата, в която участникът е установен) 

 
Седалище:

 –  пощенски код, населено място:

 

 –  ул./бул. №, блок №, вход, етаж:

 
Адрес за кореспонденция:

 –  пощенски код, населено място:

 

 –  ул./бул. №, блок №, вход, етаж:

 
Телефон:

 

E-mail адрес:

 

(в случай че участникът е обединение, информацията се попълва за всеки участник в обединението, като се добавя необходимият брой полета)
Лица, представляващи участника по учредителен акт:(ако лицата са повече от едно, се добавя необходимият брой полета)
Трите имена и длъжност

 

 

Трите имена и длъжност
 

 

Участникът се представлява заедно или поотделно (невярното се зачертава) от следните лица:

1. ……...........................................

2. …………...................................

Данни за банковата сметка: 

Обслужваща банка:……………………

IBAN..........................................................

BIC.............................................................

Титуляр на сметката:............................................

 



УВАЖАЕМИ ГОСПОЖИ И ГОСПОДА,

         Заявяваме, че желаем да участваме в откритата процедура по Закона за обществените поръчки (ЗОП) за възлагане на обществена поръчка с предмет „Доставка чрез покупка на 1/един/брой употребяван, високопроходим автомобил за нуждите на ТП ДГС Малко Търново, като подаваме оферта при условията, обявени в документацията за участие и приети от нас, както следва :
1. Задължаваме се да спазваме всички условия на възложителя, посочени в документацията за участие, които се отнасят до изпълнението на поръчката, в случай че същата ни бъде възложена.
2. Информиран съм, че Възложителят ще обработва и съхранява личните ми данни, посочени в настоящата декларация, за целите на провеждане на обществената поръчка, като за целта ще предприеме всички необходими според действащата нормативна уредба мерки за защита на личните ми данни.
	Дата 
	............................/ ............................/ ............................

	Име и фамилия
	..........................................................................................

	Подпис на лицето (и печат)
	...........................................................................................


Образец  № 4              
Д Е К Л А Р А Ц И Я
за срока на валидност на офертата

 Подписаният/ата..........................................................................................................................................
(трите имена)

 в качеството си на..........................................................................……………………………………….

(длъжност)
на ...................................................................................................................................................................





(наименование на участника)
ЕИК/БУЛСТАТ  ..................................................................., седалище и адрес на управление, участник в открита процедура за възлагане на обществена поръчка с предмет „Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
Д Е К Л А Р И Р А М, че:

       Офертата на прeдставляваният от мен участник  ___________________________________

                                                                                  (посочете фирмата на участника)

в процедурата за възлагане на обществена поръчка (в пълния обем и съдържание и приложенията към нея), съставлява правно-валидно предложение за изпълнение на поръчката, обвързващо и ангажиращо отговорността на участника с условията, задълженията и отговорностите, поети с направената оферта до изтичането на  …. календарни дни /не по – малко от 90/, считано от датата, която е посочена в обявлението като краен срок за получаване на оферти и може да бъде прието по всяко време преди изтичане на този срок.

            Известна ми е наказателната отговорност по чл.313 от Наказателния кодекс на Република България за деклариране на неверни данни в настоящата декларация.

________________г.                 

                          Декларатор: ______________

(дата на подписване)                                                                                   (подпис и печат)                                                               
Образец № 5              
Д Е К Л А Р А Ц И Я

Подписаният/ата.......................................................................................................
(трите имена)

в качеството си на......................................................................................…………………….

(длъжност)

на ....................................................................................................................................




(наименование на участника)
ЕИК/БУЛСТАТ  ....................................................., сеадлище и адрес на управление:.................... - участник в открита процедура за възлагане на обществена поръчка с предмет: „Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
Д Е К Л А Р И Р А М, че:

            Съм запознат с проекта на договора за възлагане на горепосочената обществена поръчка, в това число с Техническите спецификации и всички документи съставляващи неразделна част от договора, приемам ги без възражения и ако бъда определен за изпълнител, ще сключа договор в законно установения срок и ще изпълня обекта на обществената поръчка, съгласно Договора, техническите спецификации и в съответствие с представените техническо и ценово предложение.

            Известна ми е наказателната отговорност по чл.313 от Наказателния кодекс на Република България за деклариране на неверни данни в настоящата декларация.

            Информиран съм, че Възложителят ще обработва и съхранява личните ми данни, посочени в настоящата декларация, за целите на провеждане на обществената поръчка, като за целта ще предприеме всички необходими според действащата нормативна уредба мерки за защита на личните ми данни.

________________г.                 

                                               Декларатор: ______________

(дата на подписване)                                                                                                      (подпис и печат)
Образец № 6
ОПИС НА ДОКУМЕНТИТЕ, СЪДЪРЖАЩИ СЕ В ОФЕРТАТА И ПОСЛЕДОВАТЕЛНОСТ НА ПОДРЕДБАТА ИМ

                     ЗА УЧАСТИЕ В ОТКРИТА ПРОЦЕДУРА С ПРЕДМЕТ : 

„Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
	№
	СЪДЪРЖАНИЕ

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	


ДАТА :…………………….                                         ПОДПИС И ПЕЧАТ………………         

Образец №2

ДО

КОМИСИЯТА

НА ТП ДГС МАЛКО ТЪРНОВО
Техническо предложение за изпълнение на поръчката
от………………………………………..……………………………………………………,

/попълва се наименованието или името на участника/

представлявано от …………………………………………………………………………

                                                     /трите имена/

в качеството на ……………………………………………………………..………………

                                         /длъжност, или друго качество/
с БУЛСТАТ/ЕИК/Номер на регистрация в съответната държава ………………… , 

със седалище …………………………………………………………………….…………

адрес на управление ..……………………………..………………………………………, 

адрес за кореспонденция: ………………………………….……………………………… 

телефон за контакт ……………………..…...……, факс …….…………….……………, 

електронна поща ………………………………...…………………………………………

Уважаеми ДАМИ и ГОСПОДА,

С настоящата оферта заявяваме, че желаем да участваме в обявения от Вас избор за изпълнител чрез открита процедура на обществена поръчка с предмет: „Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
1. Декларираме, че се запознати сме с указанията, условията за участие и документацията в обявения от Вас избор за изпълнител чрез публична покана и изискванията на Закона за обществените поръчки (ЗОП) и действащата нормативна уредба, касаеща предмета на настоящата поръчка. Съгласни сме с поставените от Вас условия и ги приемаме без възражения.
2. Приемаме и сме в състояние да  изпълним обществената поръчка, като спазим изисквания на Възложителя, отразени в документацията за участие и ще/няма да използваме подизпълнител (вярното се подчертава).

3. Декларирам, че ..........................................................................................................

                                         /попълва се наименованието или името на участника/

като участник в процедурата, отговарям на всички  изисквания, посочени в ЗОП и в предварително обявените условия на Възложителя.

4.Предлагаме гаранционен срок на употребявания  автомобил ………………………………………………………………………………………………..месеца, считано от датата на приемо-предавателния протокол, с който се предава автомобила след сключване на договора за покупко-продажба.

      5. За периода на предложения от нас гаранционен  срок се ангажираме при появили се дефекти да осигурим пълно техническо обслужване.

6. Предлагаме срок на доставка от ………….(……………………………..) календарни дни, считано от датата на подписването на договора/не-повече от 10 календарни дни/

7. В случай че сме от класираните участници в процедурата, сме съгласни при поискване от възложителя, да удължим срока на валидността на офертата си до момента на сключване на договора за обществена поръчка. 

           8. Предлагаме да доставим един брой Употребяван автомобил  в съответствие с изискванията на техническите характеристики посочени в техническата спецификация:
	№ по ред
	Техническа характеристика
	Минимални изисквания или еквивалентни
	Предложени от участника

	1. 
	Тип автомобил
	лек
	

	2. 
	Двигател 
	Работен обем до 3000 куб. см
	

	3. 
	Вид гориво
	Бензин
	

	4. 
	Цилиндри (бр.)
	4-6
	

	5. 
	Мощност (к.с.)
	До 190 к.с.
	

	6. 
	Задвижване 
	Постоянно задвижване на четирите колела от типа 4х4
	

	7. 
	трансмисия
	5-6 степенна
	

	8. 
	Брой врати
	5
	

	9. 
	Брой места
	Минимум 5 (4+1)
	

	10. 
	Ниво на екологичност
	Минимум EURO 3 
	

	11. 
	Среден разход на гориво,комбиниран (л/100км)
	Не повече от 12л/100км
	

	12. 
	Спирачна система и Система за сигурност
	Безопасност-  /ABS/


	

	13. 
	Въздушни възглавници
	Минимум 6 бр
	

	14. 
	Дискови спирачки
	Дискови спирачки, мин. 2 бр.
	

	15. 
	Климатизация на купето
	да
	

	16. 
	Електронен имобилайзер
	Да
	

	17. 
	Сервоусилвател на волана
	Да
	

	18. 
	Странични стъкла
	Предни и задни електрически стъкла със задвижване
	

	19. 
	Боя-металик
	да
	

	20. 
	Джанти 
	Алуминиеви джанти 
	

	21. 
	Заключване на автомобила
	Дистанционно централно заключване
	

	22. 
	Година на производство
	Мин. 2006
	

	23. 
	Резервна гума
	Един брой
	

	24. 
	Състояние на автомобила
	Да няма видими повреди, пречещи на нормалната му експлоатация, както и наличие на корозия или огънати елементи и неработещи възли, не трябва да има участъци с нарушено антикорозионно покритие
	

	25. 
	Максимален пробег,кг.
	200000
	

	26. 
	Сервизна история
	да
	


До сключването на договор, това предложение формира обвързващо споразумение между двете страни.

Дата: ................................ 2020г.



Подпис: .........................................

   (име, длъжност и печат)

Образец  №3


ЦЕНОВО  ПРЕДЛОЖЕНИЕ

(ПОСТАВЯ СЕ В ПЛИК с надпис „Предлагани ценови параметри )

Долуподписаният/ната/ ....…………………………..………………………….......... 

с лична карта № ……….........., издадена на …………..............от ……...………….........… 

в качеството ми на ………….................................………………. (посочете длъжността) 
на ………………………………………...……..(посочете фирмата на участника) 
ЕИК ……………………, със седалище и адрес на управление:….............…….............…. 

.................................................................................................................................................
УВАЖАЕМА КОМИСИЯ,

С настоящото Ви представяме нашата ценова оферта за участие в обществена поръчка с предмет„Доставка чрез покупка на 1/един/брой употребяван, високопроходим автомобил за нуждите на ТП ДГС МАЛКО ТЪРНОВО
Цена в размер на ...................... лв. без ДДС словом (.........................................................) без вкл. ДДС, 
Участниците нямат право да оферират по-високи цени от посочените максимални в техническата спецификация – Приложение №7. Участник посочил по- висока цена ще бъде отстранен от участие в процедурата.

Забележка: 

1. Доставката следва да се извърши в срок съгласно техническото предложение.

2. Посочените  цени включват всички разходи по изпълнението на договора и не подлежат на промяна за периода на действие на договора за възлагане на обществената поръчка.

гр./с/…………..………...,                               ОФЕРЕНТ :............................................................
Дата:……………….........г.                                                               (Име, фамилия,подпис –печат)      
Приложение №8

Проект!
ДОГОВОР ЗА ДОСТАВКА

Днес, ……………… год., в гр. Бургас, между:

1. ТП ДГС МАЛКО ТЪРНОВО със седалище и адрес на управление: гр. Малко Търново, ул. Никола Вапцаров, № 8, БУЛСТАТ 2016176540099,  представлявано от  инж. Илия Янгьозов-Директор и …….. – Главен счетоводител, наричана за краткост ВЪЗЛОЖИТЕЛ, и

2 …………………………………………….., със седалище и адрес на управление: гр. ………………………….., общ. …………………., обл. ……………………., ул. ………………… №……, вписан в търговския регистър на Агенцията по вписванията с ЕИК …………………….. , тел. …………….., факс:…...………… представлявано от ……………………………. в качеството му на ……………………………., наричано за краткост по-долу „ИЗПЪЛНИТЕЛ”, от друга страна, се сключи настоящия договор, като страните се договориха за следното: 

І. ПРЕДМЕТ НА ДОГОВОРА


Чл. 1. (1). Възложителят възлага, а изпълнителят приема да извърши „Доставка чрез покупка на  един брой употребяван високопроходим автомобил  за нуждите на ТП ДГС МАЛКО ТЪРНОВО.
 (2). Доставеният автомобил по ал. 1 трябва да отговаря на техническите характеристики, посочени в Техническо предложение за изпълнение на поръчката от офертата на Изпълнителя 

 (3). Място на изпълнение на поръчката е гр. Малко Търново
II. СРОК НА ДОГОВОРА

Чл. 2. (1)  Настоящият договор влиза в сила от датата на сключването му и има действие  до приключване на финансовите взаимоотношения между страните по този   договор и подписване на договор за прехвърляне на собствеността. 

 (2)  Срокът за изпълнение на доставката е ………. /…………… / календарни дни, считано от датата на сключване на договора.

III. ЦЕНИ И НАЧИН НА ПЛАЩАНЕ

Чл. 3. (1). Стойността на доставката на автомобила  по чл. 1, предмет на настоящия договор, се заплаща в 3-дневен срок след сключване на договора за доставка. Сумата  е в размер на ………………. лв. без ДДС ( словом…………………. лева), определена в Предлаганата цена от оферта на изпълнителя - Приложение № 3, неразделна част от настоящия договор, която включва и транспортни разходи до гр. Бургас.

(2). Заплащането ще се извърши   в български левове по банков път с платежно нареждане след  доставка на автомобила, представяне на протокол, че автомобила е преминал технически преглед в лицензиран сервиз за тази марка, подписване на приемно-предавателен протокол, удостоверяващ предаването му.

Чл.4. Основание за плащане са следните документи: 
- фактура на изпълнителя, придружена от техническите документи на автомобила

 (3). Разходите по транспортирането на автомобила до гр. Малко Търново са за сметка на изпълнителя..


(5). Заплащането се извършва по следната сметка на изпълнителя:


Банка: …………………………….

BIC:………………………………

IBAN:…………………………….

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 5.  (1) ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни възложената доставка в срок, без отклонение от уговореното и без недостатъци.
(2) Възложителят е длъжен лично или чрез упълномощен свой представител да приеме от Изпълнителя лично или чрез упълномощен негов представител доставения автомобил, предмет на договора, чрез подписване на приемо - предавателен протокол, когато същия отговаря на техническите характеристики, посочени в Приложение № 1.

Чл. 6.  Възложителят се задължава да заплати на Изпълнителя стойността на доставката по реда и условията на настоящия договор. 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 6. (1) Изпълнителят се задължава  в уговорения срок да достави на ВЪЗЛОЖИТЕЛЯ, на свой риск, срещу съответната цена, посочена в чл. 3, ал. 1 от настоящия договор, до упълномощено от Възложителя лице и място, автомобил, предмет на доставката, ведно с всички съпътстващи го документи и принадлежности.
(2) Изпълнителят е длъжен, за срока на действие на уговорения с настоящия договор  гаранционен срок, да извършва техническо обслужване и ремонт на автомобила.

(3) Изпълнителят се задължава, за своя сметка, да извършва замяна на части със скрити дефекти, констатирани с двустранно подписан приемо - предавателен протокол, проявили се в процеса на експлоатация на автомобила, предмет на настоящия договор, съобразно посоченият в Приложение №2 гаранционен срок. За замяната и отремонтирането на частите се подписва двустранен приемо - предавателен протокол. 

(4) Изпълнителят се задължава да изпълнява задълженията си по този договор с 

грижата на добрия търговец, качествено, в срок и без отклонения; 

Чл. 7. (1) ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на доставката. 

(2) ИЗПЪЛНИТЕЛЯТ има право да иска приемане на доставката чрез определено от ВЪЗЛОЖИТЕЛЯ лице. 

(3) ИЗПЪЛНИТЕЛЯТ има право да получи от ВЪЗЛОЖИТЕЛЯ съответното възнаграждение за извършената доставка, съгласно чл. 3 от настоящия Договор.

VI. ПРИЕМАНЕ
    Чл. 8. (1) За извършената доставката по чл.1 след извършен подробен оглед на доставения автомобил се изготвя приемно–предавателен протокол, подписан от упълномощени от ВЪЗЛОЖИТЕЛЯ и ИЗПЪЛНИТЕЛЯ лица, в който подробно се описва състоянието на автомобила и дали същия отговаря на всички поставени от Възложителя условия.

(2) При предаване на доставеният автомобил, ИЗПЪЛНИТЕЛЯТ е длъжен да представи подписан от него списък с пълно описание и технически характеристики. 


Чл. 10. Рекламации относно качеството и скрити дефекти се правят в тридневен срок от откриването им, но не по-късно от изтичане на срока по чл. 14, ал. 1 от Договора.

Чл. 11. В случай на рекламация и възникване на спор между страните по Договора, ВЪЗЛОЖИТЕЛЯТ може да осигури проверка на рекламираната стока от контролна организация в присъствието на представители на двете страни, за което се съставя надлежен протокол.

VIІ. ГАРАНЦИОННИ УСЛОВИЯ
Чл. 12. (1) Изпълнителят се задължава да поддържа гаранционно автомобила, предмет на договора в срок от ............................ /................................./ месеца, съгласно Техническото предложение за изпълнение на поръчката от  офертата на изпълнителя - Приложение №2. 
(2) Гаранционният срок започва да тече от датата на предаване на автомобила след сключване на договора за покупко-продажба.

Чл. 13. (1) Гаранционното обслужване се извършва от Изпълнителя в разумен срок, съответстващ на повредата на автомобила, считан от датата на предаване за ремонт на повредения автомобил  на Изпълнителя в сервиза, негова собственост/под наем.
(2) Срокът на реакция на Изпълнителя при възникнали неизправности  по автомобила в гаранционния срок е 5/пет/ календарни дни от получаване на рекламацията на Възложителя на Изпълнителя в гаранционния срок. 
(3) Всички дефекти, появили се в гаранционния срок, които не са причинени от неправилно действие на служители на Възложителя се отстраняват от и за сметка на Изпълнителя.

(4) В случай, че се установят скрити недостатъци, за които Изпълнителят е бил уведомен в рамките на гаранционния срок, той е длъжен да ги отстрани или замени некачественото устройство с ново със същите или по-добри характеристики, ако недостатъкът го прави негодно за използване по предназначение. Всички разходи по замяната са за сметка на Изпълнителя.
VIIІ. ПРЕКРАТЯВАНЕ НА ДОГОВОРА
 Чл.14 Настоящият договор се прекратява: 

1. С изпълнение предмета на договора;

2. По взаимно съгласие на страните, изразено в писмена форма;

3. При настъпване на обективна невъзможност за изпълнението му. 

ІX. НЕУСТОЙКИ И САНКЦИИ
 Чл. 15 . Всички щети, понесени от възложителя в резултат на грешки, недостатъци и/или пропуски при изпълнение на доставката, както и неспазване на сроковете за нейното извършване, са за сметка на изпълнителя

X. ЗАКЛЮЧИТЕЛНИ РАЗПОРЕДБИ
§1. Споровете, възникнали при изпълнение на настоящия договор се решават чрез провеждане на преговори от страните  , а когато това е невъзможно – съдебно, съобразно действащото законодателство.

§2. Изменения и допълнение на този договор не се допускат съгласно чл.43 , ал.1 от Закона за обществените поръчки 
§3. За неуредените въпроси по настоящия договор се прилагат разпоредби на Закона за задълженията и договорите и действащото законодателство.

§4. Адреси за кореспонденция на страните  са адресите на седалищата им, посочени в този договор.

§5.  Настоящият договор се състави в два еднообразни екземпляра – по един за всяка от страните.

ВЪЗЛОЖИТЕЛ:



 
                                       ИЗПЪЛНИТЕЛ:

� Настоящият образец се попълва и подписват от лицето, което официално представлява участника пред трети страни за всякакви цели.


Когато участникът е обединение се попълва и подписват от лицето, което е упълномощено от членовете на обединението, съгласно споразумението, което се изисква, съгласно указанията за участие в настоящата процедура.


В таблицата се добавят толкова редове, колкото са необходими.








